# Üllés Nagyközség jegyzője

🖃 *6794 Üllés, Dorozsmai út 40.*

🕿 *62/282-122*

🖷 *62/582-050, : jegyzo@ulles.hu*



|  |  |  |  |  |
| --- | --- | --- | --- | --- |
| |  | | --- | | Tárgy: A szociális célú tűzifa juttatásának szabályairól szóló rendelet megalkotása  **Üllés Nagyközségi Képviselőtestület**  *Ü l l é s*  *Tisztelt Képviselőtestület*!  A helyi önkormányzatok szociális célú tűzifavásárláshoz kapcsolódó kiegészítő támogatásáról szóló 57/2013.(X.04.)BM rendelet (továbbiakban: Rendelet) 1. számú mellékletében meghatározott önkormányzatok szociális célú tűzifavásárláshoz kapcsolódó kiegészítő, vissza nem térítendő támogatásra jogosultak.  A támogatás mértéke a társadalmi-gazdasági és infrastrukturális szempontból elmaradott, illetve az országos átlagot jelentősen meghaladó munkanélküliséggel sújtott 240/2006.(XI.30.)Korm. rendelet melléklete alapján (Üllés esetében is) – kemény lombú tűzifát tekintve -13.000 Ft/m3 + ÁFA.  *A Képviselőtestület október 9-i ülésén határozott a BM rendeletben foglaltak szerint 150 erdei m3 kemény lombú tűzifa igényléséről. Az igényléshez kapcsolódó támogatás kiegészítésére 381.000 Ft önerőt biztosított)*  A támogatást az önkormányzat a Rendeletben meghatározottak szerint a megyei kormányhivatal erdészeti igazgatóságai által nyilvántartott erdőgazdálkodóktól történő megvásárlásra fordíthatja.  A tűzifa szállításából – ideértve a rászorulókhoz való eljuttatást is – származó költségek a települési önkormányzatot terhelik.  Az önkormányzat a szociális célú tűzifában részesülőktől ellenszolgáltatást nem kérhet.  A támogatás feltétele, hogy az önkormányzat a szociális rászorultság szabályait és az igénylés részletes feltételeit rendeletben határozza meg.  Az önkormányzat támogatást nyújthat elsősorban azon személyeknek, akik:  a) aktív korúak ellátásában vagy  b) időskorúak ellátásában részesülnek,  c) adósságkezelési támogatáshoz kapcsolódó adósságcsökkentési támogatásra, vagy  d) lakásfenntartási jogosultak  e) a gyermekek védelméről és a gyámügyi igazgatásról szóló [1997. évi XXXI. törvényben](http://www.opten.hu/loadpage.php?dest=OISZ&twhich=1321#sid256) szabályozott halmozottan hátrányos helyzetű gyermeket nevelő családnak.  Támogatást nyújthat továbbá azon személyeknek, ahol az egy főre számított havi jövedelem nem haladja meg az öregségi nyugdíj mindenkori legkisebb összegének 200 %-át, egyedül élő esetén annak 300 %-át. | | ELŐZETES HATÁSVIZSGÁLATI LAP  (a jogalkotásról szóló 2010. évi CXXX. törvény 17. §-a alapján)  A tervezett jogszabály várható következményei, különösen  *I. társadalmi hatásai*: a tervezetnek társadalmi hatása: a szociálisan rászorulók megsegítése  *II. gazdasági hatásai*: a tervezetnek gazdasági hatása nincs.  *III. költségvetési hatásai*: a tervezetnek költségvetési hatása – 381.000 Ft-os önerőt kell biztosítani, melyet a Képviselőtestület október 9-i ülésén a 190/2013. (X. 09.) önkormányzati határozatával elfogadott.  *IV. környezeti következményei*: a tervezetnek környezeti hatása nincs.  *V. egészségi következményei*: a tervezetnek egészségi hatása nincs.  *VI. adminisztratív terheket befolyásoló hatásai*: a tervezetnek adminisztratív hatása nincs  *VII. megalkotásának szükségessége*: A tűzifaigénylésre való jogosultság, kérelmezés feltételeit az önkormányzatnak rendeleti úton kell szabályoznia.  *VIII. a jogalkotás elmaradásának várható következményei*: törvényességi észrevétel  *IX. alkalmazásához szükséges személyi, szervezeti, tárgyi és pénzügyi feltételek:* a rendelet megalkotása során többletköltség nem merül fel.  Ü l l é s, 2013. november 7.  Dr. Sugár Anita jegyző | |  | |  |

**Üllés Nagyközségi Önkormányzat Képviselő-testülete**

**……../2013. (X. 14.) önkormányzati rendelete**

**a szociális célú tűzifa juttatásának szabályairól**

Üllés Nagyközségi Önkormányzat Képviselő-testülete az Alaptörvény 32. cikk (2) bekezdésében biztosított jogalkotó hatáskörében eljárva, a szociális igazgatásról és szociális ellátásokról szóló 1993. évi III. törvény 26.§-ában kapott felhatalmazás alapján a következőket rendeli el.

**1. §**

E rendelet személyi hatálya Üllés nagyközség közigazgatási területén élő a szociális igazgatásról és szociális ellátásokról szóló 1993. évi III. törvény (továbbiakba : Szoctv.) 3. §-ban meghatározott személyekre terjed ki.

**2. §**

(1) A Képviselő-testület kérelemre, egyedi elbírálás alapján természetbeni juttatásként szociális tűzifa támogatást nyújthat elsősorban azon személyeknek, akik:

a) aktív korúak ellátásában vagy

b) időskorúak ellátásában részesülnek,

c) adósságkezelési támogatáshoz kapcsolódó adósságcsökkentési támogatásra, vagy

d) lakásfenntartási jogosultak

e) a gyermekek védelméről és a gyámügyi igazgatásról szóló [1997. évi XXXI. törvényben](http://www.opten.hu/loadpage.php?dest=OISZ&twhich=1321#sid256) szabályozott halmozottan hátrányos helyzetű gyermeket nevelő családnak

(2) Támogatást nyújthat továbbá azon személyeknek, ahol az egy főre számított havi jövedelem nem haladja meg az öregségi nyugdíj mindenkori legkisebb összegének 200 %-át, egyedül élő esetén annak 300 %-át.

(3) Az eljárás kérelemre indul, az indoklást is tartalmazó kérelmet, a Polgármesteri Hivatal Szociális Irodájához kell személyesen, vagy postai úton benyújtani – 2014. február 15. napjáig – az erre rendszeresített formanyomtatványon.

(4) A kérelemhez

1. csatolni kell a jövedelmet igazoló iratokat a Szoctv. 4. §-ában foglaltak szerint
2. be kell mutatni az érvényes személyazonosságot igazoló okmányt valamint, a
3. lakcímkártyát.

**3. §**

(1) A kedvezményes tűzifa támogatás ugyanazon háztartásonként csak egy jogosultnak állapítható meg.

(2) Ha ugyanazon lakásban vagy nem lakás céljára szolgáló helyiségben több háztartás is van, azt a kérelmező nevére kiállított közüzemi számlák bemutatásával köteles igazolni.

(3) A természetben nyújtott szociális célú tűzifa támogatás mennyisége 1 erdei m3 háztartásonként.

(4) A szociális tűzifa támogatás megállapításával kapcsolatos hatáskör gyakorlását a Képviselő-testület a polgármesterre ruházza át.

**5. §**

E rendelet 2013. november 15-én lép hatályba és 2014. április 30. napján hatályát veszti.

Nagy Attila Gyula dr. Sugár Anita

polgármester jegyző

Indokolás

A helyi önkormányzatok szociális célú tűzifavásárláshoz kapcsolódó kiegészítő támogatásáról szóló 57/2013.(X.04.)BM rendelet alapján Üllés Nagyközségi Önkormányzat szociális célú tűzifavásárláshoz kapcsolódó kiegészítő, vissza nem térítendő támogatásra jogosult.

A tűzifaigénylésre való jogosultság, kérelmezés feltételeit az önkormányzatnak rendeleti úton kell szabályoznia.